iPhone ar putea lansa un telefon cu ecran pliabil.
iPhone ar putea avea ecran pliabil. Apple vrea să concureze modele consacrate ale concurenţei. Zvonurile au apărut după ce compania a comandat de la Samsung mostre de ecran pliabil.
iPhone ar putea avea ecran pliabil. Apple vrea să concureze modele consacrate ale concurenţei, iar zvonurile au apărut după ce compania a comandat de la Samsung mostre de ecran pliabil. În paralel, furnizorii Apple lucrează la o soluţie de sticlă pliabilă.Zvonurile despre un iPhone pliabil au început din 2016. Atunci s-a spus că urma să fie dezvoltat în parteneriat cu LG. Apoi, s-a vorbit despre cei de la Corning, furnizorul tradiţional al Apple, care dezvoltă o soluţie pentru sticlă pliabilă. Anul trecut au apărut informaţii despre un iPhone pliabil cu două ecrane separate pe modelul Microsoft Surface Duo, iar o cerere de brevet depusă de Apple a sugerat apariţia unui iPhone pliabil pe modelul Motorola Razr.De asemenea, în 2018, un analist de la Merrill Lynch prognoza că în 2020 Apple va lansa primul iPhone pliabil, dar prognoza nu s-a adeverit. Recent, zvonurile au reapărut după ce s-a aflat despre comanda pe care Apple a dat-o Samsung pentru mostre de ecran pliabil.Un anunţ oficial al companiei nu există. Unii spun că este posibil să apară un anunţ surpriză la evenimentul Apple de pe 15 septembrie.Oricum ar fi, viitorul pliabil de la Apple ar trebui să fie cu adevărat extraordinar, ca să poată concura cu succes modelele deja consacrate de la Samsung, Microsoft, Huawei sau Motorola.